
Narva linna omandis olevate kinnisasjade Tehase tänav L1,L2,L3,L4, L6,L7, Joala tänav L5,L6, Joala tn 40b, Kreenholmi tänav L7 ja Kulgu tänav L1 koormamine isikliku kasutusõigusega OÜ VKG Elektrivõrgud kasuks

1. Asjaolud ja menetluse käik

15.08.2018 esitas VKG Elektrivõrgud OÜ (registrikood 10855041, asukohaga Kerese 11, Narva 20309) Narva Linnavalitsusele avalduse Narva linna omandis olevatele kinnistutele asukohaga Ida-Virumaa, Narva linn, Tehase tänav L7 (51101:001:0795), Tehase tänav L6 (51101:001:0797), Tehase tänav L4 (51101:001:0501), Tehase tänav L3 (51101:001:0505), Tehase tänav L2 (51101:001:0523), Tehase tänav L1 (51101:001:0506), Joala tn 40b (51101:001:0835), Joala tänav L6 (51106:001:0200), Joala tänav L5 (51106:001:0190), Kreenholmi tänav L7 (51105:003:0250) ja Kulgu tänav L1 (51105:003:0222)  isikliku kasutusõiguse seadmiseks VKG Elektrivõrgud OÜ kasuks. Isiklik kasutusõigus on vajalik, et paigaldada nimetatud Narva linna omandis olevatele kinnistutele uued tehnorajatised – 0,4kV, 6 kV, 10kV kaabelliinid ja alajaamad lähtuvalt Leonhard Weiss Energy AS poolt koostatud tööprojektist nr LL6.72/17 „Kulgu tööstuspargi elektrivarustus (II etapp), Narva linn“.

Majandus- ja taristuministri 25.06.2015 määruse nr 73 „Ehitise kaitsevööndi ulatus, kaitsevööndis tegutsemise kord ja kaitsevööndi tähistusele esitatavad nõuded“ § 10 lõike 3 kohaselt on maakaabelliini maa-ala kaitsevöönd piki kaablit kulgev ala, mida mõlemalt poolt piiravad liini äärmistest kaablitest 1 meetri kaugusel paiknevad mõttelised vertikaaltasandid.
Isikliku kasutusõiguse ala (kaitsevööndi ulatus on 1 meeter mõlemale poole liini äärmistest kaablitest) kinnistutel:

	Tehase tänav L7 (51101:001:0795), 10kV, 0,4kV kaabelliinid ja alajaam, kaitsevööndi ala 910m², 

Tehase tänav L6 (51101:001:0797), 0,4kV ja 10kV kaabelliinid, kaitsevööndi ala 130m²,             

Tehase tänav L4 (51101:001:0501), 10kV kaabelliinid, kaitsevööndi ala 510m²,                                                                                                                                                                                                                                                                                                                                                                                                                                                           Tehase tänav L3 (51101:001:0505) 10kV kaabelliinid, kaitsevööndi ala 780m²,

Tehase tänav L2 (51101:001:0523) 10kV kaabelliinid, kaitsevööndi ala 477m²,

Tehase tänav L1 (51101:001:0506) 6 ja 10kV kaabelliinid, kaitsevööndi ala 790m²,

Joala tn 40b (51101:001:0835) 6kV kaabelliinid, kaitsevööndi ala 160m²,

Joala tänav L6 (51106:001:0200) 6 ja 10kV kaabelliinid, kaitsevööndi ala 408m²,

Joala tänav L5 (51106:001:0190) 6 ja 10kV kaabelliinid, kaitsevööndi ala 386m²,

Kreenholmi tänav L7 (51105:003:0250) 6 ja 10kV kaabelliinid, kaitsevööndi ala 13m²,

Kulgu tänav L1 (51105:003:0222) 6 ja 10kV kaabelliinid, kaitsevööndi ala 137m².
	


2. Õiguslikud alused

Narva linna omandis olevale kinnisasjale isikliku kasutusõiguse seadmist reguleerib Narva Linnavolikogu 21.06.2005 määrus nr 20/57 „Linnavara eeskiri” (edaspidi Linnavara eeskiri).

Linnavara eeskirja § 69 lõige 1 kohaselt on linna omandis olevale kinnisasjale isikliku kasutusõiguse seadmine lubatud, kui see toimub isiku, kellel on selleks õigusaktidest tulenev õigus, nõudel ja kasuks. Antud juhul on OÜ-l VKG Elektrivõrgud asjaõigusseadusest tulenev õigus nõuda isikliku kasutusõiguse seadmist.

Vastavalt linnavara eeskirja § 70 lõikele 1 otsustab linna omandis olevale kinnisasjale isikliku kasutusõiguse seadmise linnavalitsus, kui see toimub Narva linna omandis oleval kinnisasjal asuva tehnovõrgu või -rajatise omaniku kasuks ning §713 kohaselt allkirjastab Narva linna omandis oleva kinnisasja koormamiseks vajaliku asjaõiguslepingu linna nimel linnapea.
3. Otsus

3.1. Seada isiklik kasutusõigus Osaühingu VKG ELEKTRIVÕRGUD, registrikood  10855041, (edaspidi ka õigustatud isik) kasuks Narva linna (edaspidi ka kinnistute omanik) omandis olevatele kinnisasjadele Narvas aadressidel Tehase tänav L7 (51101:001:0795, registriosa nr 9532450), Tehase tänav L6 (51101:001:0797, registriosa nr 9532550), Tehase tänav L4 (51101:001:0501, registriosa nr 5419850), Tehase tänav L3 (51101:001:0505, registriosa nr 5437250), Tehase tänav L2 (51101:001:0523, registriosa nr 5416150), Tehase tänav L1 (51101:001:0506, registriosa nr 5484450), Joala tn 40b (51101:001:0835, registriosa nr 8581550), Joala tänav L6 (51106:001:0200, registriosa nr 3891609), Joala tänav L5 (51106:001:0190, registriosa nr 3869409), Kreenholmi tänav L7 (51105:003:0250, registriosa nr 3868209) ja Kulgu tänav L1 (51105:003:0222, registriosa nr 3728709) (edaspidi ka kinnistud) 0,4kV, 6 kV, 10kV kaabelliinide ja alajaamade (edaspidi ka tehnorajatised) paigaldamiseks ning majandamiseks (sh tehnorajatiste remontimine, korrashoid, hooldamine, kasutamine ja muul viisil ekspluateerimine tehnorajatiste talituse tagamise eesmärgil) järgmistel tingimustel: 
3.1.1. isikliku kasutusõiguse ala kinnistutel: 
Tehase tänav L7 - 10kV, 0,4kV kaabelliinid ja alajaam, kaitsevööndi ala 910m² (Lisa 1, 2 lehel), 

Tehase tänav L6 - 0,4kV ja 10kV kaabelliinid, kaitsevööndi ala 130m² (Lisa 2, 2 lehel),             

Tehase tänav L4 - 10kV kaabelliinid, kaitsevööndi ala 510m² (Lisa 3, 2 lehel),                                                                                                                                                                                                                                                                                                                                                                                                                                                           Tehase tänav L3 - 10kV kaabelliinid, kaitsevööndi ala 780m² (Lisa 4, 3 lehel),

Tehase tänav L2 - 10kV kaabelliinid, kaitsevööndi ala 477m²(Lisa 5, 2 lehel) ,

Tehase tänav L1 - 6 ja 10kV kaabelliinid, kaitsevööndi ala 790m² (Lisa 6, 2 lehel),

Joala tn 40b - 6kV kaabelliinid, kaitsevööndi ala 160m² (Lisa 7),

Joala tänav L6 - 6 ja 10kV kaabelliinid, kaitsevööndi ala 408m² (Lisa 8, 2 lehel),

Joala tänav L5 - 6 ja 10kV kaabelliinid, kaitsevööndi ala 386m² (Lisa 9, 2 lehel),

Kreenholmi tänav L7 - 6 ja 10kV kaabelliinid, kaitsevööndi ala 13m² (Lisa 10),

Kulgu tänav L1 - 6 ja 10kV kaabelliinid, kaitsevööndi ala 137m² (Lisa 11);                              

Juurdelisatud plaanidel on kaitsevöönd märgitud kollase alana;
3.1.2. isikliku kasutusõiguse kestvus on 50 aastat;
3.1.3. isiklik kasutusõigus seatakse tasuta;
3.1.4. isiklikust kasutusõigusest tulenevate õigustatud isiku kõikide õiguste teostamine on võimalik ka õigustatud isiku poolt volitatud kolmandate isikute poolt; 

3.1.5. lepingu pooltel on õigus nõuda kasutusõiguse lõpetamist asjaõigusseaduses sätestatud alustel ja korras;
3.1.6. õigustatud isik kohustub:

3.1.6.1. pärast kinnistutel teostatud tehnorajatiste ehitus-, hooldus- ja/või remonttööde lõpetamist oma kulul taastama esialgse olukorra, juhindudes kehtestatud kaevetööde eeskirjadest, kui kinnistute omanikuga ei lepita kokku teisiti;
3.1.6.2. teavitama kinnistute omanikku plaanilistest hooldus- ja remonttöödest vähemalt 1 (üks) kuu enne tööde alustamist. Avariiremondi korral alustab õigustatud isik vajaduse korral viivitamata vajalike töödega, teavitades kinnistute omanikku;
3.1.6.3. viivitamatult likvideerima tehnorajatiste avarii ja rakendama abinõud kinnistute omanikule kahju tekitamise vältimiseks. Avariiremondi vajadusel võib õigustatud isik viivitamatult, ilma kooskõlastust taotlemata alustada vajalike töödega, kui ta teatab sellest esimesel võimalusel kinnistute omanikule. Avariiks loetakse tehnorajatiste ootamatut või juhuslikku purunemist, kaabelliini seiskumist või muud riket, mille tulemusena võib tekkida märkimisväärne materiaalne kahju;
3.1.6.4. isiklikust kasutusõigusest tulenevate õiguste teostamisel tegutsema heaperemehelikult ning võtma tarvitusele kõik abinõud, vältimaks omaniku või kolmandate isikute vara või õiguste kahjustamist, kasutama oma tegevuses loodussäästlikku tehnoloogiat, vältima keskkonna reostamist ning täitma õigusaktidest tulenevaid nõudeid;
3.1.6.5. hüvitama tema ja/või tema õigusi teostavate kolmandate isikute poolt servituudi teostamisega seotud tegevusest või tegevusetusest tuleneva omanikule ja/või mistahes kolmandale isikule tekitatud kahju täies ulatuses;
3.1.6.6. teatama kinnistute omanikule isikliku kasutusõiguse üleminekust või isiklikust kasutusõigusest tulenevate õiguste ja kohustuste teostamise üleandmisest kolmandale isikule 3 tööpäeva jooksul alates isikliku kasutusõiguse üleminekust või kohustuste teostamise üleandmisest arvates;
3.1.6.7. ära vedama kinnistutel paikneva tehnorajatised 1 (ühe) kuu jooksul arvates isikliku kasutusõiguse lõppemisest/lõpetamisest, kui pooled ei lepi kokku teisiti. Elektripaigaldise äravedamise järel kohustub õigustatud isik taastama kinnistute seisukorra, milline see oli enne elektripaigaldise äravedamist. Kui õigustatud isik ei ole tähtajaks rajatist ära vedanud, korraldab kinnistute omanik rajatise lammutamise ja kinnistute heakorrastamise õigustatud isiku kulul;
3.1.6.8. nõustuma kinnistutele teiste reaalservituutide ja isiklike servituutide seadmisel nende kandmisega kinnistusraamatusse käesolevas punktis nimetatud isikliku kasutusõigustega samale järjekohale selle eest tasu nõudmata;
3.1.7. kinnistute omanik kohustub:

3.1.7.1. hoiduma igasugusest tegevusest, mis takistab tehnorajatiste sihipärast kasutamist;

3.1.7.2. järgima tehnorajatiste kaitsevööndi alal seadustest ja muudest õigusaktidest tulenevaid kitsendusi ning nõudma seda ka isikutelt, kelle kasuks on seatud kinnistule piiratud asjaõigus või kellel on lepingust tulenev õigus kinnistute kasutamiseks või kinnistutel tööde teostamiseks;

3.1.7.3. võimaldama tasuta juurdepääsu mehhanismidega tehnorajatiste majandamiseks;
3.1.7.4. teavitama õigustatud isikut kinnistute omaniku muutumisest, teiste reaalservituutide ja isiklike servituutide seadmisest ja kinnistute võõrandamisest;

3.1.7.5. kinnistute koormamisel teiste reaalservituutide ja isiklike servituutidega või tehnorajatiste ehitamist, omamist ja kasutamist võimaldava notariaalse kokkuleppe sõlmimisel teavitama isikuid, kelle kasuks kinnistud koormatakse, käesolevas punktis nimetatud isikliku kasutusõiguse seadmise tingimustest ja tehnorajatiste ehitamist, omamist ja kasutamist võimaldava notariaalse kokkuleppe tingimustest;

3.1.7.6. teavitama kinnistutel tegutsevaid isikuid elektripaigaldise kaitsevööndi olemasolust ja selles kehtivatest piirangutest, samuti järgima nimetatud piiranguid oma tegevuses. Kinnistute omanik on kohustatud hoiduma tegevusest, mis takistaks elektrivõrgu majandamist, halvendaks elektrivõrgu korrashoidu ja/või ohustaks elektrivõrgu toimimist.
3.2. Sõlmida OÜ-ga VKG Elektrivõrgud notariaalselt tõestatud asjaõigusleping korralduse punktis 3.1 nimetatud kinnistute isikliku kasutusõigusega koormamiseks ning kanda isiklik kasutusõigus kinnistusraamatusse.
3.3. OÜ VKG Elektrivõrgud kannab isikliku kasutusõiguse seadmisega seotud kulud (notaritasu ja riigilõiv).

3.4. Volitada Narva linnapead Tarmo Tammiste´t allkirjastama Narva linna nimel korralduse punktis 3.2 nimetatud leping.
4. Rakendussätted

4.1. Narva Linnavalitsuse Linnamajandusametil teha korraldus teatavaks Osaühingule VKG Elektrivõrgud.

4.2. Korraldus jõustub seadusega sätestatud korras.

4.3. Korraldust võib vaidlustada, esitades kaebuse Tartu Halduskohtu Jõhvi kohtumajale 30 päeva jooksul arvates Narva Linnavalitsuse poolt korralduse teatavakstegemisest.

Tarmo Tammiste  





Ants Liimets

Linnapea                                  

                                     Linnasekretär

